Давлат тиббий суғуртаси жамғармаси методология бўлими томонидан 
2026 йил 26-30 январь кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди. 
2. Норматив-ҳуқуқий ҳужжатларни идоралараро келишиш портали “project.gov.uz” орқали келиб тушган “Онкологик беморларга хоспис ва паллиатив ёрдам соҳасида ижтимоий ҳимоя тизимини такомиллаштириш чора-тадбирлари тўғрисида”ги ID 8919-сонли  Президент Фармони  ва “Хоспис ва паллиатив ёрдамга муҳтож шахсларга сифатли тиббий ва ижтимоий хизматлар кўрсатиш тизимини жорий этиш тўғрисида”ги ID-8928-сонли Вазирлар Маҳкамаси Қарори лойиҳалари тўлиқ  ўрганиб чиқилди ва  ДТСЖ тамойиллари акс эттирилган таклифлар киритилди.
3. Бўлим ходими “Маҳалла” телеканалининг тонги дастурида давлат тиббий суғуртаси тизими ҳақидаги маълумотларни аҳолига етказиш бўйича интервью берди. 
4. Жамғарма билан тиббий хизматлар харидида иштирок этувчи тиббиёт ташкилотлари масъуллари ва ҳудудий мутахассисларга давлат тиббий суғуртаси механизмларини жорий этиш бўйича саволлар ва муаммолар ечими бўйича  амалий ёрдам берилмоқда.
5. ВМҚ-619-сон қарори ижросини таъминлаш  мақсадида Жамғарма томонидан  бирламчи тиббий-санитария ёрдамини кўрсатувчи муассасалар фаолиятида Реимбурсация тизим фаолиятининг 2026 йил 11.01-20.01. ҳолатига таҳлилий маълумотлар тайёрланди ва раҳбариятга тақдим этилди. 
6. “Давлат ва нодавлат тиббиёт ташкилотлари томонидан ўткир юрак-қон томир касалликлари ва бош мияда қон айланишининг ўткир бузилиши ҳолатларида кўрсатилган шошилинч ва режали тиббий хизматларни молиялаштириш тартиби тўғрисидаги НИЗОМ” ҳужжат лойиҳаси қайта ишлаб чиқилмоқда.
7. Жамғарма раҳбарияти томонидан ZOOM платформаси орқали ташкиллаштирилган ВКА умумий йиғилишда иштирок этилди.
8. Шошилинч қабул бўлимларини молиялаштириш бўйича алоҳида механизм ишлаб чиқиш лойиҳа ҳужжати устида иш олиб борилмоқда.
9. ССВ томонидан ZOOM платформаси орқали ташкиллаштирилган “Уй шароитида хоспис ва паллиатив ёрдамини олиш имкониятини яратиш” мавзусидаги ВКА мажлисида иштирок этилди.
10. Ўзбекистон Республикаси Президентининг 20.01.2026 йилдаги “Ўткир юрак-қон томир ва цереброваскуляр касалликларнинг олдини олиш чора тадбирларини такомиллаштириш тўғрисида”ги ПҚ-20-сонли қарори ижроси юзасидан чора-тадбирлар режаси ишлаб чиқилди ва 2026 йил 28 январдаги Жамғарманинг 120-сонли буйруғи билан тасдиқланди.
11. 066 ва 066/1 рақамли беморнинг шифохонадан даволаниб чиққан статистик картасини  тўлдириш бўйича йўриқнома ишлаб чиқилди.
12. Вазирлар Маҳкамасининг ВМҚ-694-сонли қарори ижроси юзасидан “Имтиёз тоифаси мавжуд беморларда юқори технологик жарроҳлик амалиётлари”га йўналтириш механизмларини рақамлаштирилган тизимда яратиш ҳамда тизимга Жамғарма иш фаолиятини олиб бориш имконини берувчи модуль технологик йўриқномаси ҳамкорликда ишлаб чиқилди ва тест синовларида қатнашилди.
13. Жамғарма раҳбариятининг топшириғига биноан, Жаҳон соғлиқни сақлаш ташкилоти (ЖССТ) тасарруфида яратилган, янгиланиб борилаётган ва юритилиб келинаётган Жарроҳлик амалиётлари халқаро классификацияси (ICHI)ни ўзбек тилига таржима қилиниши ҳамда янгиланиб борилишини назорат қилиб борилишини Жамғармага топширилиши юзасида Соғлиқни сақлаш вазирлиги билан учрашувлар ташкиллаштирилди ва ЖССТ га хат матни тайёрланди.
14. Жамғарма раҳбариятининг топшириғига биноан, Халқаро оилавий шифокорлар ассоциацияси (WONCA) томонидан яратилган, янгиланиб борилаётган ва юритилиб келинаётган Бирламчи тиббий ёрдамнинг халқаро таснифи (ICPC-3, 2021 йил) муаллифлик ҳуқуқини харид қилиш ҳамда мамлакатимиз қонунчилиги бўйича қабул қилинган Бирламчи тиббий ёрдамнинг халқаро таснифи (ICPC-2, 2005 йил) соғлиқни сақлаш электрон ахборот тизимига жорий этиб ҳамшираларга ундан фойдаланиш имконияти сўралган хат ишлаб чиқилди ҳамда Соғлиқни сақлаш вазирлигига киритилди.
15. Давлат ва нодавлат тиббиёт ташкилотлари томонидан ўткир юрак-қон томир касалликлари ва бош мияда қон айланишининг ўткир бузилиши ҳолатларида кўрсатилган шошилинч ва режали тиббий хизматларни молиялаштириш тартиби тўғрисидаги низом лойиҳаси тайёрланмоқда.
16. Ҳар бир даволанган ҳолат бўйича ҳудудлар кесимида 79 та касаллик гуруҳларида даволанган бир бемор учун сарфланган ўртача нархлар ҳисоблаб чиқилди.
17. "Ҳаёт йўли"нинг проактив моделини шакллантириш бўйича материаллар тайёрланди. Ушбу материаллар асосида тақдимот тайёрланиб, раҳбариятга тақдим этилди. 

